section_heading: Životopis
paragraph_text: David Trézéguet je rođen 15. listopada 1977. godine u francuskom gradu Rouenu. David je sin nekadašnjeg argentinskog nogometaša Jorgea Trézégueta, koji je sin francuskih imigranata u Argentinu. Rođen je u Francuskoj u vrijeme dok je njegov otac igrao nogomet u toj državi, a s dvije godine je preselio u Argentinu, gdje je i odrastao, a svoju prvu profesionalnu utakmicu je odigrao u Argentini.